### Beslutningstema

Der holdes dialogmøde med Tønder Erhvervsråd, hvor der drøftes oplæg til indhold i kravsspecifikation til resultatkontrakt for 2026. Dette med udgangspunkt i Økonomiudvalgets beslutning om fremtidig organisering af erhvervs- og turismefremmeindsatsen jf. den gennemførte aktør-effektanalyse.

I dialogmødet deltager erhvervsdirektør Yngve Paulsen.

### Historik

På baggrund af aktør-effektanalysen besluttede Økonomiudvalget efter indstilling fra Klima-, Vækst- og Udviklingsudvalget den 21. august, at der skal arbejdes med følgende tre scenarier:

1. Etablering og organisering af en intern erhvervsserviceafdeling i Tønder Kommune
2. Kravsspecifikation for arbejdsdeling mellem Tønder Kommune og ydelser som Tønder Kommune betaler Tønder Erhvervsråd og Rømø-Tønder Turistforening for at udføre
3. Erhvervsstrategisk forum

### Sagsfremstilling

Med udgangspunkt i vedhæftede beskrivelse af kravsspecifikationen drøftes,

* hvilke opgaver Tønder Erhvervsråd i fremtiden skal løse,
* forventninger til samarbejdet mellem erhvervslivet og Tønder Kommune,
* betydningen for kommunens tilskud til Tønder Erhvervsråd.

Dialogen skal tydeliggøre den forestående opgave med kravspecifikation og indgår således i forvaltningens arbejde med sagsfremstilling af kravsspecifikation og resultatkontrakt for 2026.

### Indstilling Kommunaldirektøren indstiller,

at emner vedr. kravsspecifikation og resultatkontrakt drøftes som baggrund for forvaltningens arbejde med sagsfremstilling af disse gældende for 2026.

### Beslutning

Drøftet.